text: Plus bele ne vit quens ne rois.
   Ne de pilers ne de parois
   N'i ot œvre qui entaillié
   Ne fust d'uevre triforiié.
   D'estoires d'ancienneté
   I ot il ouvrage à plenté
   Qui fu fais de maistres ouvriers.
   Or me seroit il bien mestiers
   Folio12v
   Que je fusse si avisés
   Que li combles bien devisés
   Vous fust de la chambre et adroit
   Là où Cléomadès estoit ;
   Ne pourquant au miex que porrai
   La façon en deviserai.
  